ডাব্লিউডাব্লিউই হল অব ফেম (২০১৫)
২০১৫ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের ষোড়শ শ্রেণিকে অন্তর্ভুক্ত করেছে। এই অনুষ্ঠানটি ২০১৫ সালের ২৮শে মার্চ তারিখে রেসলম্যানিয়া ৩১ আয়োজনের পূর্ববর্তী রাতে মার্কিন যুক্তরাষ্ট্রের ক্যালিফোর্নিয়ার স্যান হোসের এসএপি সেন্টারে অনুষ্ঠিত হয়েছে। জেরি লোলার এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল র‍্যান্ডি স্যাভেজ, যাকে হাল্ক হোগান হল অব ফেমে অন্তর্ভুক্ত করেছেন। এছাড়াও রিকিশি, আলুন্ড্রা ব্লেজ, কেভিন ন্যাশ, দ্য বুশওয়াকার্স এবং আর্নল্ড শোয়ার্জনেগারের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।